Lugha nchini Kenya

NJIA ZA KUIMARISHA LUGHA YA KISWAHILI NCHINI KENYA NA ULIMWENGUNI 
Lugha ya Kiswahili ni mojawapo ya lugha inayotumiwa na watu wengi nchini Kenya na ulimwenguni. Imewekwa kama lugha ya taifa nchini Kenya na Tanzania. Ili kuimarisha lugha hii na kufanya isife, njia na mikakati inafaa kuwekwa ili kuikuza. Zifuatazo ni baadhi ya 
njia zinazofaa kutiliwa maanani. 
Kwanza wizara ya elimu katika nchi mbalimbali inafaa lihakikishe kuwa lugha ya Kiswahili inafunzwa kwa shule zote. Hili jambo litasaidia kuikuza maana watu wengi watajifunza lugha hiyo na kuitumia wakati ambapo wanawasiliana. Pia itafanya lugha ya Kiswahili kuenea maeneo mbalimbali nchini. Jambo hili litasaidia maana watu wengi na wanafunzi watajifunza kusoma na kuandika lugha ya Kiswahili na hivyo itachangia kuimarisha lugha. 
Wizara ya Elimu kuhakikisha kuwa shule zina walimu wa Kiswahili na wawe wakutosha. Jambo hili litaimarisha lugha ya Kiswahili maana wanafunzi watapata fursa ya kujifunza jinsi ya kuongea kusoma na kuandika lugha. Walimu wa kiswahili wakipungua shuleni, itasababisha kufa kwa lugha ya Kiswahili maana wanafunzi hawata pata nafasi ya kujifunza lugha.
Vyama vya Kiswahili kuundwa shuleni na nchini ili kuimarisha lugha ya Kiswahili. Jambo hili litaimarisha lugha ya Kiswahili maana vyama hivi vitatembea katika maeneo mbalimbali na kuwajulisha watu umuhimu wa kujifunza lugha ya Kiswahili na hilo litasababisha kuenea kwa lugha ya kiswahili katika nchi mbalimbali na maeneo mbalimbali kote ulimwenguni. Lugha ya Kiswahili kutumiwa katika biashara. Hili jambo litapelekea kuenea kwa lugha ya Kiswahili maana wanabiashara wataitumia kama lugha ya biashara. Watu wa kabila na nchi mbalimbali wakitumia lugha hii kuendesha biashara itakuza lugha ya Kiswahili na kuifanya ienee maeneo mbalimbali. 
Somo la Kiswahili liwe miongoni mwa masomo ambayo yanafunzwa vyuo. Kwa vile wanafunzi wa vyuo vikuu wanatoka maeneo mbalimbali na nchi zingine, kufunza kwa lugha ya Kiswahili kwa vyuo hivyo kutaimarisha lugha ambapo watu watajifunza mengi kuhusu lugha hiyo. Matumizi ya lugha ya mitaani kutupiliwa mbali maana lugha hiyo huchangia kufa kwa lugha ya Kiswahili kwa sababu watu wengi hutaka kutumia lugha hiyo kwa mawasiliano jambo ambalo linafisha lugha ya Kiswahili. Kwa hivyo matumizi ya lugha ya mtaani yakitupiliwa mbali, itakuza na kuimarisha lugha ya Kiswahili.
Serikali kuhimiza matumizi ya lugha ya Kiswahili katika uandishi wa barua rasmi. Mtu anapo andika barua kwa Kampuni fulani ili apate kuajiriwa yafaa pia atumie lugha ya Kiswahili maana mara nyingi lugha ya Kiingereza ndio ndiyo inayotumika kwa hivyo waikitimiza matumizi ya lugha ya kiswahili katika uandishi wa barua rasmi itaimarisha lugha ya Kiswahili.
Matumizi ya lugha ya Kiswahili katika bungeni na wakati mtu anapo hotubia jambo hili litaimarisha lugha ya Kiswahili maana watu watakuwa na uzoefu wa kutumia lugha ya Kiswahili. Kwa hivyo, lugha ya Kiswahili ni lugha bora na rahisi kuelewa. Kwa hivyo ni jukumu la kila mtu kuhakikisha kuwa lugha ya Kiswahili inaimarishwa kwa kutumiwa jinsi ipasavyo kwa mazungumzo na hata uandishi.